CELEX: 62010CN0354
Language: lv
Date: 2010-07-13 00:00:00
Title: Lieta C-354/10: Prasība, kas celta 2010. gada 13. jūlijā — Eiropas Komisija/Grieķijas Republika

11.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 246/34
            
         Prasība, kas celta 2010. gada 13. jūlijā — Eiropas Komisija/Grieķijas Republika
   (Lieta C-354/10)
   ()
   2010/C 246/57
   Tiesvedības valoda — grieķu
   
      Lietas dalībnieki
   
   
      Prasītāja: Eiropas Komisija (pārstāvji — D. Triantafillou un B. Stromsky)
   
      Atbildētāja: Grieķijas Republika
   
      Prasītājas prasījumi:
   
   
               —
            
            
               atzīt, ka, paredzētajā termiņā neveicot visus pasākumus, kas vajadzīgi, lai atgūtu atbalstu, kurš atzīts par nelikumīgu un nesaderīgu ar kopējo tirgu ar 1. panta 1. punktu (izņemot atbalstu, kas minēts 2. punktā un 2. un 3. pantā) Komisijas 2007. gada 18. jūlija Lēmumā [C(2007) 3251] par rezerves fondu, ko neapliek ar nodokli (valsts atbalsts C-37/05), un pienācīgi neinformējot Komisiju par pasākumiem, kas šajā ziņā veikti, Grieķijas Republika nav izpildījusi minētā lēmuma 4., 5. un 6. pantā un Līgumā par Eiropas Savienības darbību paredzētos pienākumus;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Grieķijas iestādes nav norādījušas uz absolūtu neiespējamību piemērot Komisijas lēmumu un pēc trim gadiem nav norādījušas, ko tieši ir pārbaudījušas, kuros gadījumos ir prasīts [atbalstu] atmaksāt un kuros gadījumos tas ir noticis. Konkrēti, tās:
   
                
            
            
               attiecībā uz katru atbalsta saņēmēju nav precizējušas, kādas izmaksas tas sedzis, lai tam būtu tiesības uz atbalstu, pamatojoties uz Vispārēja atbrīvojuma regulu;
            
         
                
            
            
               attiecībā uz katru atbalsta saņēmēju nav aprēķinājušas atbalsta apjomu;
            
         
                
            
            
               ir paplašinājušas atbrīvojumu no atbalsta atgūšanas pienākuma, attiecinot to arī uz gadījumiem, kas lēmumā nav paredzēti;
            
         
                
            
            
               ir nepareizi aprēķinājušas minimis atbalsta summu, kura atbrīvota no atbalsta atgūšanas pienākuma;
            
         
                
            
            
               nav pārbaudījušas iespējamo [atbalsta] apvienojumu ar citu atbalstu;
            
         
                
            
            
               balstīdamās uz kļūdainu pamatojumu, nav pareizi aprēķinājušas atgūstamo summu;
            
         
                
            
            
               nav iesniegušas dokumentus par [atbalsta] atgūšanu, kas jau ir notikusi.